open-index/open-wikipedia-markdown huggingface dataset:
Folkeavstemningen om uavhengighet i Sør-Sudan

**Folkeavstemningen om uavhengighet i Sør-Sudan** ble avholdt i Sør-Sudan i perioden 9. januar til 15. januar 2011, der de registrerte velgerne skulle ta stilling til om Sør-Sudan skal løsrive seg fra Sudan. 98,83 prosent av de som avga stemme stemte for en løsrivelse.

## Bakgrunn
Dette er en del av Naivasha-avtalen fra 2005 mellom den sundanesiske regjeringen i Khartoum og Sør-Sudans frigjøringshær (SPLA/M). Samtidig skulle det ha blitt gjennomført en folkeavstemning i Abyei om området skal bli en del av Sør-Sudan, men denne er utsatt.

I avtalen som legger grunnlaget for folkeavstemningen ligger det også en avtale om folketelling som vil definere hvordan økonomisk- og politisk makt skal fordeles mellom regionene. Folketellingen legger grunnlaget for velgerregistreringen. Folketellingen ble utsatt tre ganger siden 2008, blant annet knyttet til uenighet knyttet til hva partene forpliktet seg til i Naivasha-avtalen.

## Registrering av velgerne
Registreringen av velgerne startet 15. november 2010 med en appell fra den sør-sundanesiske presidenten Salva Kiir om å la seg registrere som velger, og rundt fire millioner hadde registeret seg før fristen gikk ut 5. desember.

## Folkeavstemningen

Partene ble i oktober 2009 enige om at folkeavstemningen måtte ha en valgdeltagelse på minst 60 prosent av de 3,8 millioner stemmeberettigete, for at resultatet skulle anses som gyldig. Dersom valgdeltakelsen blir under 60 prosent skal en ny valgrunde avholdes innen 60 dager.  Deretter er det tilstrekkelig med simpelt flertall for å avgjøre resultatet. I en meningsmåling svarte 97 prosent at de kom til å stemme for selvstendighet. Valget overvåkes av 60&nbsp;000 politifolk.

## Flyttestrøm
Det er forventet at en stor mengde sudanere vil flytte til og fra Sør-Sudan. En rapport fra Flyktninghjelpen anslår at én million sørsudanere bor i Nord-Sudan. FN har anslått at en flyktningstrøm på 450 000 mennesker vil være håndterbar, mens Flyktninghjelpens rapport anslår at opptil 2,3 millioner vil flytte. Mange av flyktningene vil ikke ha noe hjem og reise til, og Sudan har svært dårlig infrastruktur.

## Resultatet
Stemmetellingen startet da stemmelokalene ble stengt. Det første opptellingsresultatet ble offentliggjort 30. januar 2011 og viser et overveldende flertall for en løsrivelse fra Sudan. 98,83 prosent av de tilsammen 3 837 406 gyldige stemmene stemte for løsrivelse. Om en bare regner stemmene fra Sør-Sudan stemte 99,57 for løsrivelse.

Valgresultatet ble deretter sendt til Khartoum for godkjennelse og det endelige, godkjente resultatet forelå 6. februar 2011. 7. februar uttalte Sudans president Omar Hassan al-Bashir at valgresultatet skulle respekteres.

## Referanser


## Eksterne lenker
* 
*  Skjebnetid for Sudan, bakgrunnskommentar fra NRK.no av Tomm Kristiansen, tidligere rådgiver for Sør-Sudans president Salva Kiir
*  Southern Sudan Referendum Commission
*  UNDP Support to the Southern Sudan Referendum
*  Valgresultatet
Krista Pärmäkoski

**Krista Pärmäkoski** (født **Lähteenmäki**; 1990) er en finsk tidligere langrennsløper som representerer Ikaalisten Urheilijat. Hun konkurrerte i verdenscupen i langrenn fra 2008 til 2026 og vant seks verdenscuprenn.

## Karriere
Hun debuterte i verdenscupen i Kuusamo 29. november 2008.

I VM 2009 i Liberec ble hun nr. 37 på 10 km klassisk. Hun ble juniorverdensmester på 5&nbsp;km klassisk i Hinterzarten i 2010. I  OL 2010 i Vancouver ble hun nr. 25 på 30 km fellesstart og nr. 52 på 10 km fristil.

I Tour de Ski 2010/11 endte hun på åttendeplass sammenlagt med en andreplass på andre etappe, 10&nbsp;km klassisk i Oberhof, som beste resultat. Under VM 2011 i Oslo fikk hun bronse på 4x5 km stafett sammen Riitta-Liisa Roponen, Pirjo Muranen og Aino-Kaisa Saarinen. Under OL 2014 gikk hun ankeretappen på det finske laget som fikk sølv på 4 x 5 km stafett etter Sverige og foran Tyskland. De andre på laget var Anne Kyllönen, Aino-Kaisa Saarinen og Kerttu Niskanen.

Under VM 2015 gikk hun siste etappe på det finske laget som tok bronse på 4 × 5 km stafett. De andre på laget var Aino-Kaisa Saarinen, Kerttu Niskanen og Riitta-Liisa Roponen. Under VM 2017 tok hun sølv bak Marit Bjørgen på 15&nbsp;km duatlon. Hun tok sølv på 30 km klassisk og bronse på både 15 km jaktstart og 10 km fristil under vinter-OL 2018 i Pyeongchang.

Under VM 2021 i Oberstdorf gikk hun ankeretappen på Finlands lag som tok bronse på 4 × 5 kilometer stafett. 
Jasmi Joensuu, Johanna Matintalo og Riitta-Liisa Roponen gikk de tre første etappene.

### Olympiske leker

### Verdensmesterskap

F = fristil, K = klassisk stil; Tallet på 4 x 5&nbsp;km stafett markerer hvilken etappe Pärmäkoski gikk.

### Verdenscupseire

### Sammenlagtplasseringer i verdenscupen

## Referanser


## Eksterne lenker
* 
* 
*
Petter Jahnsen

**Petter Jahnsen** (født 1965) er en norsk hundekjører. Jahnsen innehar norgesmester- og europamestertittel i langdistanse sledehundkjøring. 

Han vant Femundsløpet i 2016 og ble samtidig europamester. Han vant Femundsløpet i 2006 og ble da norgesmester.

## Referanser


## Eksterne lenker
* Omtale ved Finnmarksløpet
Johann Jacob Schweppe

**Johann Jacob Schweppe** (født 1740, død 1821) var en tysk-født naturalisert sveitsisk urmaker og vitenskapsmann som utviklet den første praktiske prosessen for å produsere kullsyreholdig mineralvann, basert på en prosess oppdaget av Joseph Priestley i 1770.

Schweppe ble født i Hessen (Witzenhausen) i Tyskland. Han flyttet til Genève i 1765 for å jobbe som urmaker og gullsmed. Han grunnla Schweppes Company i Genève i 1783. Karbondioksid ble på denne tiden vurdert for å ha diverse medisinske egenskaper. I 1792 flyttet Schweppe til Storbritannia for å utvikle urmaker-virksomheten sin der, men dette var ikke vellykket og hans virksomhet i London gikk konkurs i 1795. Schweppe reiste tilbake til Genève igjen i 1821.

## Referanser
Bendik Bye

**Bendik Bye** (født 1990) er en norsk fotballspiller som spiller for .

Bye kom til Levanger fra  etter Levangers opprykk til 1. divisjon i 2014. Før han kom til Ranheim ble han toppscorer for  tre sesonger på rad.

Bye signerte for  den 3. november 2016 med virkinig fra 1. januar 2017.

## Referanser


## Eksterne lenker
*
Carl Waaler Kaas

**Carl Godager Kaas** (født **Carl Waaler Kaas**; 28. juli 1982) er en norsk orienteringsløper, og medaljevinner fra både VM i orientering og EM i orientering. Han løper nå for klubben Bækkelagets SK.

## Karriere
Godager Kaas har tidligere løpt for Heming-Njård, IL Tyrving og NTNUI i Trondheim. Hans prestasjoner har vist at han er best på mellomdistansen. Han la opp landslagskarrieren etter at verdenscupsesongen 2016 ble avsluttet 16. oktober 2016 i Aarau, Sveits.

### VM
Godager Kaas vant *mellomdistansen* i VM i orientering 2010, som gikk i Granåsen i Trondheim. Der vant han som en av outsiderne med en margin på 7 sekunder til nr 2, Peter Öberg. Senere samme uke vant han sølv i *stafetten* der han løp 1. etappe. Da var han på lag med Audun Weltzien og Olav Lundanes.

Godager Kaas var med på tre strake stafettsølv i VM. På hjemmebane i Trondheim (2010), i Frankrike (2011) og i Sveits (2012) ble det sølvmedalje på de norske lagene. Det ble nok et stafettsølv i VM i Skottland i 2015. Da løp Godager Kaas andre etappe. Øystein Kvaal Østerbø og Magne Dæhli  (ankermann) var de øvrige på laget i Inverness. i 2016 ble det endelig stafettgull ettersom Norge gikk til topps på stafetten i VM i Sverige. Godager Kaas løp første etappe, Olav Lundanes andre etappe og Magne Dæhli tredje etappe for Norges vinnerlag.  

Hans første VM var i Olomouc i 2008, der han løp inn til en 11.-plass på *langdistansen*.

I 2016 løp Carl Godager Kaas første etappe for Norges lag som tok VM-gull på stafetten i VM i Strömstad-Tanum i Sverige. Han sørget for å opparbeide en stor ledelse, før Olav Lundanes og Magne Dæhli fullførte triumfen på sine etapper. Senere vant Godager Kaas sin første kongepokal da han gikk til topps på mellomdistansen i NM i Bodø.

### EM
I EM i 2012 i Falun vant Godager Kaas bronsemedalje på mellomdistansen. I dette mesterskapet løp Kaas 2. etappen på Norges stafettlag som til slutt ble nr. 4. 

Han fikk bronsemedalje i *stafetten* i EM i orientering i 2006 i Otepää, på lag med Lars Skjeset og Øystein Kvaal Østerbø. I samme mesterskap kom han på 14.-plass på sprintdistansen. 

### Verdenscupseire

## Referanser


## Eksterne lenker
*
Ballhaus Naunynstrasse

**Ballhaus Naunynstraße** er et teater i Berlin med hovedvekt på «postmigrativ kulturproduksjon». Scenen finnes i bydelen Friedrichshain-Kreuzberg og har eksistert siden 1983. Teatret blir støttet av kulturmyndighetene i Berlin.

## Historie
Teatret holder hus i en tidligere dansehall fra det 19. århundret. Det har siden starten gitt tilbud til frie grupper i Berlin, men også hatt gjesteopptredener fra internasjonale kunstnere.

Etter en ombygning ble scenen gjenåpnet i 2008 (Europaår for interkulturell dialog) og en ny kunstnerisk ledelse innsatt. I tillegg til egne produksjoner gjør teatret også koproduksjoner med frie grupper. Ballhaus Naunynstrasse er arena for Diyalog TheaterFest.

## Eksterne lenker
* Teatrets hjemmeside
Prinsdalen Wheels

**Prinsdalen Wheels** (stiftet 1. januar 1995) er et norsk ishockeylag fra Oslo. Laget spiller til daglig i 2. divisjon. Prinsdalens reservelag holder til i 4. divisjon.

## Historikk
Klubben ble stiftet 1. januar 1995 av Tommy Klemetsen og Finn Martin Johansen. Klubben begynte å spille i Oslo-seriens 5. divisjon, høsten 1995.

## Tabellen 2012-13
Arshad Mahmood

**Arshan Mahmood** er navnet til flere personer:

*Arshad Mahmood (landhockeyspiller)
*Arshad Mahmood (skuespiller)
*Arshad Mahmood (Young Guns)
Radio Luster

**Radio Luster** er en nærradio i Luster kommune startet i 1985. Sendernettet dekker Luster kommune, men når også til Sogndal. Hovedsenderen ligger på det 1 116 meter høye fjellet Molden.  

## Referanser


## Eksterne lenker
* Hjemmeside - www.radioluster.no
Arshad Mahmood (Young Guns)

**Arshad Mahmood** (født 1969) er kjent for sin tilknytning til den kriminelle gjengen Young Guns. Han har i mange år vært regnet som en svært sentral skikkelse og leder, for den kriminelle gruppen som i flere tiår har vært omtalt i media i forbindelse med blant annet narkotika og voldssaker. Han har norsk og pakistansk bakgrunn. 

Mahmoods eneggede tvillingbror ble i 1989 dømt til 10 års fengsel for Romsåsdrapet, og er utvist fra Norge og internasjonalt ettersøkt for sin rolle i en av de mest omtalte drapssakene i norsk historie. Han har senere blitt tiltalt for grov vold og flere bankran i Oslo.

Mahmood har også en historie med voldelige hendelser som har nesten kostet ham livet. I sommer 2003 ble han skutt i hodet på Gardermoen lufthavn. En 21 år gammel mann avfyrte seks skudd mot ham ved inngangen til avgangshallen, og én kule traff hodet. Heldigvis var det en uvanlig grad av flaks som gjorde at han overlevde, til tross for alvorlige skader. Skytingen var et resultat av en langvarig familiekonflikt mellom Mahmood og faren til gjerningsmannen.

I 2007 ble Mahmood tiltalt for å ha vært en av hovedpersonene bak en brutal skyteepisode som fant sted på et industriområde året før. En 23 år gammel norsk-albansk mann ble skutt flere ganger av Mahmood og to medtiltalte. Offeret ble truffet fire ganger i bena, ryggen og baken i et forsøk på å tvinge ham til å betale et millionbeløp. 

Han ble senere samme år dømt til 11 års forvaring, for en svært alvorlig kidnapping og tortur sak der tre marokkanere var holdt fanget og torturert i flere døgn. Ifølge tiltalen, som Mahmood var hovedtiltalt i sammen med fem medtiltalte, skal de tre mennene ha blitt bortført og holdt fanget i kjelleren hans i seks dager. De tre marokkanerne, som ifølge politiet hadde nær tilknytning til en gigantisk nederlandsk narkoliga, skal ha blitt overfalt og kidnappet en etter en, før de ble tatt til Mahmoods hjem på Jessheim.

Mahmood regnes av politiet som en av Norges farligste menn, og har flere dommer for blant annet drapsforsøk, vold, trusler, kroppsskade, ran og frihetsberøvelse.

## Referanser
Europaår

**Europaår** eller **europeisk år** er et tema som Den europeiske union (EU) utlyser for ett år om gangen, for å tiltrekke allmennhetens oppmerksomhet til et særskilt område. For prosjekter som søker å realisere de aktuelle formål, stiller EU økonomiske midler til disposisjon.

## Oversikt
Fra etableringen i 1983 har det blitt tatt opp følgende temaer:

* 1983 – Små næringsdrivende og håndverk
* 1984 – Likestilling
* 1985 – Musikk
* 1986 – Trafikksikkerhet
* 1987 – Miljø
* 1988 – Film og TV
* 1989 – Kreft
* 1990 – Turisme
* 1992 – Arbeidsmiljø
* 1993 – Eldre
* 1994 – Mat og helse
* 1995 – Veisikkerhet og unge førere
* 1996 – Utdanning og livslang læring
* 1997 – Rasisme og fremmedfiendtlighet
* 1998 – Lokalt og regionalt demokrati
* 1999 – Kvinnemishandling
* 2001 – Språk
* 2003 – Funksjonshemmede
* 2004 – Utdannelse gjennom idrett
* 2005 – Samfunnsdeltakelse gjennom utdannelse
* 2006 – Arbeidstageres mobilitet
* 2007 – Like muligheter for alle
* 2008 – Interkulturell dialog
* 2009 – Kreativitet og innovasjon
* 2010 – Bekjempelse av fattigdom og sosial utestengning
* 2011 – Frivillig arbeid
* 2012 – Aktive eldre og solidaritet mellom generasjonene
* 2013 − EU-borgernes rettigheter
* 2014 − Utviklingens år
* 2016 − *Ikke viet noe spesifikt tema*
* 2017 − *Ikke viet noe spesifikt tema*
* 2018 − Europeisk kulturarvår
* 2019 – *Ikke viet noe spesifikt tema* 
* 2020 – *Ikke viet noe spesifikt tema* 
* 2021 – Jernbane
* 2022 – Ungdom
* 2023–2024 – Kompetanse (engelsk: *Skills*)
* 2025 –

## Referanser


## Eksterne lenker
* Europaår, Europaparlamentet
* EU-kommissionen lanserer Europaåret for det frivillige arbeide 2011, pressemelding
* European Year of Volunteering 2011
* EYV 2011 Alliance
Raipas

**Raipas** er ei bygd i Alta kommune i Finnmark. Bygda ligger ved foten av fjellet Lille-Raipas, på østsida av Altaelva. Avstanden til Alta sentrum er rundt 3 kilometer. Fra 1837 til 1878 var det ei gruve her som ble drevet av kopperverket Alten Copper Works i Kåfjord.
Jimmy Bennett

**James Michael Bennett** (født 1996) er en amerikansk skuespiller og musiker.

Han er kjent for sine roller i *[[Daddy Day Care]]*, *[[Hostage (film)|Hostage]]*, *[[Poseidon (film)|Poseidon]]*, *[[Orphan (film)|Orphan]]* og som den unge James T. Kirk i *[[Star Trek (film)|Star Trek]]*-filmen fra 2009. Han har også spilt JJ Powell i ABC-serien *[[No Ordinary Family]]*.

## Eksterne lenker
*
Ahimsa

**Ahimsa** er et religiøst konsept som forfekter ikke-vold og respekt for alt liv. *Ahimsa* er sanskrit og betyr *unngå skade*. Det er nært knyttet til vegetarianisme innen østlige religioner og til moderne bruk av ikke-vold som politisk pressmiddel.

Begrepet finnes i hinduskriftene kalt Upanisjadene. I jainismen er *ahimsa-vrata* eller løftet om ahimsa, det første av fem maha-vrata, grunnleggende løfter. Her blir alt dyreliv og det meste av planteliv regnet å være bevisst, og alle gjerninger som truer slikt liv er forbudt. I hinduismen er ahimsa et av fem løfter innen yoga.

På 1900-tallet videreutviklet Mahatma Gandhi idéen om ahimsa. I tillegg til å bruke ikke-vold i dagliglivet, mente han det også kunne brukes som politisk virkemiddel. Satyagrahabevegelsen hans brukte ikke-voldelig sivil ulydighet for å oppnå målet om et fritt India. Denne filosofien inspirerte deler av den amerikanske borgerrettsbevegelsen og Martin Luther King jr.

## Kilder
*  Ahimsa i Den Store Danske Encyklopædi
Bedrag

***Bedrag*** er en dansk krimserie som gikk på DR1 fra 2016 til 2019. Serien fokuserer på de forandringer som skjer i menneskers liv når ambisjoner og grådighet er de styrende faktorer. Disse faktorene påvirker alle sosiale lag og deres relasjoner til familie og venner. Nikolaj Lie Kaas, Thomas Bo Larsen, Natalie Madueño og Esben Smed har hovedrollene i serien.

Jeppe Gjervig Gram (*Borgen*) var ledende manuskriptforfatter og Per Fly ledende instruktør.

## Om serien
Verdenspremieren fant sted under filmfestivalen i Berlin i februar 2015 under tittelen *Follow the Money*, men den fikk først premiere på dansk fjernsyn i januar 2016. Serien er en oppfølger til DRs suksess med *[[Forbrytelsen]]* og *[[Broen]]*, men skiller seg fra disse ved å være mer *howdunit* enn *whodunit*. Jeppe Gjervig Gram har uttalt at serien er inspirert av finanskrisen og Per Fly har spesielt vært opptatt av at serien fokuserer på «beskrivelsen av de tre samfunnsklassene, med en økonomisk kriminalsak som motor for historien».

Serien har vunnet seks priser under utdelingen av den danske Robertprisen, blant annet ble den kåret til årets TV-serie i 2017 og 2020. Tredje sesong av serien ble kåret til beste dramaserie under utdelingen av Nordiske seriedager Awards i 2019.

## Skuespillere
* Nikolaj Lie Kaas … Alexander Sødergren
* Natalie Madueño … Claudia Moreno
* Thomas Bo Larsen … Mads
* Esben Smed … Nicky
* Lucas Hansen … Bimse
* Julie Grundtvig Wester … Lina
* Thomas Hwan … Alf
* Charlotte Munk … Mia Hermansen
* Line Kruse … Kristina
* Waage Sandø … styreformann Christensen
* Claes Ljungmark … P
* Thomas Magnussen … IT-tekniker

## Referanser


## Eksterne lenker
*
Osei Oviasu

**Osei Kwaku «Ozzy» Oviasu** (født 2. september 1990) er en norsk-ghanesisk fotballspiller som spiller for den danske klubben Hedensted Idrætsforening. Oviasu kan spille både på midtbanen og i forsvaret.

## Klubbkarriere
Oviasu ble sesongen 2010 flere ganger tatt ut i troppen til Rosenborgs kamper i Tippeligaen, men fikk ingen offisiell debut for førstelaget. For å bli sikret nok spilletid, ble han leid ut til Ranheim foran 2011-sesongen.

Grunnet regler om utlån måtte RBK ta en avgjørelse om de ville forlenge kontrakten til Oviasu, for så å leie ham ut, eller hente ham tilbake fra utlån. RBK ga Oviasu et kontraktforslag som han pent takket nei til, før han valgte å signere permanent for Ranheim. Rosenborg betalte lønnen hans ut kontraktstiden (2011) mens han offisielt var Ranheim-spiller.

Den 26. februar 2015 meldte Oviasu overgang til Hamarkameratene etter å ha trent med klubben i forkant av overgangen.

## Referanser


## Eksterne lenker
* 
* Spillerprofil hos Altomfotball.no 
* Spillerprofil hos RBKweb.no
Jeg vil synge en sang

«***Jeg vil synge en sang***» er et skillingstrykk av ukjent opprinnelse. Det ble presentert av Alf Prøysen i hans visespalte i «Magasinet for alle» i 1957.

## Teksten

**1.**Jeg vil synge en sang nå som dagen faller lang,
den skal handle om ungdommens år,
den skal handle om alt som i verden kan gå galt,
ut i ungdommens fagreste vår.

**2.**Så lenge man har penger så har man venner nok,
og der av stor erfaring jeg fått,
da ser man blide øyne hvor hen man ville se,
men siden man ser dem aldri mer.

**3.**Jeg tjente som soldat, jeg var to og tyve år,
første gangen da jeg kjæreste fikk,
det var ved Vrådals bru, det var ved Elverum vi gikk
første gangen da jeg skuet hennes blikk.

**4.**Vi stiftet vårt bekjentskap en skjønn oktoberdag
ut i attenhundrede og nittini.
Da knytta første spiret seg på kjærlighetens vei
første sorger og bekymringer for meg.

**5.**Men nå må jeg gå her så ene og forlatt
og min skjebne den faller meg så tung,
thi min Anna er forlova og har meg nå bort glemt
den kan krenke en hver som er ung.

**6.**Men mister jeg en venn har jeg hundrede igjen
tar du deg en annen venn, så tager jeg meg en,
jeg vil prøve min lykke ennu
som er like så trogen som du.

**7.**Så adjø og farvel, jeg kan aldri glemme deg
jeg vil reise til det fremmede land.
Mitt skip er seileferdig vær nu hilset i fra ham
og forglem nu aldri meg om du kan.


## Kilder
*De gamle visene 4 med Alf Prøysen, Forlaget For Alle, Oslo 1975
Franz I av Lothringen

**Franz I**, hertug av Lothringen-Mercœur (født 23. august 1517 i Nancy, død 12. juni 1545 i Remiremont), var den eldste sønn av Anton II av Lothringen og dennes kone Renée de Bourbon-Montpensier (1494–1539).

Franz var kun hertug i kort tid. Han arvet tittelen fra faren i 1544, men døde selv allerede året etter. Fra 1541 var han gift med Christine av Danmark, datter av Christian II og enke etter Francesco II Sforza. 

Egentlig skulle Franz ha giftet seg med Anna av Kleve, men den gamle avtalen ble aldri noe av. Hun giftet seg i stedet for med Henrik VIII av England.

## Barn
Franz fikk følgende barn med Christine:

* Karl III, hertug av Lothringen (født 15. februar 1543, død 14. mai 1608), gift med den franske prinsesse Claude de Valois

* Renata (født 20. april 1544, død 22. mai 1602), gift i 1568 med hertug Wilhelm V av Bayern 

* Dorothea (født 24. mai 1545, død 2. juni 1621), i 1575 gift med hertug Erich II av Braunschweig-Kalenberg, i annet ekteskap 1597 gift med Marc de Rye de la Palud

## Referanser


## Eksterne lenker
* kleio.org
Naivasha-avtalen

**Naivasha-avtalen** (arabisk: اتفاقية السلام الشامل‎, Ittifāqiyyat al-Salām aš-Šāmil) er en fredsavtale mellom SPLM og regjeringen i Sudan som hadde til hensikt å avslutte den andre borgerkrigen i Sudan. Avtalen har fått navn etter stedet der den ble undertegnet i januar 2005, den kenyanske byen Naivasha.

## Komponenter

* **'Machakos-protokollen**' (kapittel I) ble signert i Machakos, Kenya den 20. juli 2002 og omhandler prinsipper om styresett.
* **'Protokoll for Maktfordeling**' (kapittel II) ble signert i Naivasha, Kenya den 26. mars, 2004
* **'Protokoll for Ressursfordeling**' (kapittel III) ble signert i Naivasha, Kenya den 7. januar 2005. Deling av oljeforekomster står sentralt, og avtalen slår fast at inntektene skal deles likt mellom Nord og Sør. 
* **'Protokoll for Konfliktløsning i [[Abyei]]-området**'  (kapittel IV) ble signert i Naivasha, Kenya den 26. mai 2004.
* **'Protokoll for Konfliktløsning i [[Sør-Kordofan]] og [[An-Nil al-Azraq]]**' (kapittel V) ble signert i Naivasha, Kenya den 26. mai 2004.
* **'Avtale om Sikkerhet**' (kapittel VI) ble signert i Naivasha, Kenya den 23. september 2003.

Det er i tillegg to tilleggsprotokoller som tar for seg realisering av en permanent fredsavtale og ytterligere sikkerhetsordninger.

## Eksterne lenker
* AEC-Sudan.org, offisielt nettsted for Assessment and Evaluation Commission (AEC)
* Avtaleteksten (engelsk)
Kunståret 1961

**Kunståret 1961** er en oversikt over hendelser, fødte og avdøde kunstnerpersonligheter i 1961.

## Hendelser
* Mai – Første nummeret av avisen Archigram kommer ut.
* Claes Oldenburg åpner The Store (en forretning for kunsten sin) i New York.

## Verk
* Number 14 – Mark Rothko
* I Love You with My Ford – James Rosenquist

## Utstillinger
* "Rörelse i konsten" på Moderna Museet i Stockholm med kunstnere som Jean Tinguely, Alexander Calder og Robert Rauschenberg.

## Priser
* Caldecott-medaljen: Nicolas Sidjakov for *Baboushka and the Three Kings*
* Eckersbergmedaljen
**Flemming Bergsøe, maler
**Jørgen Andersen Nærum, maler
*Jacobprisen: Sigurd Alf Eriksen, sølvsmed
* Prins Eugen-medaljen tildeles Evert Lundquist, maler, Tor Bjurström, maler, Sven Markelius, arkitekt, Hans Wegner, dansk møbeldesigner, og Dora Ljung, finsk kunsthåndverker
* Friedrich Hundertwasser får *Mainichi-prisen* ved den 6. Internasjonale Kunstutstillingen i Tokyo.
* Wynneprisen: David Strachan for *Landscape, Hill End*
## Fødsler
* 3. mars – Knut Nærum, norsk komiker, forfatter, tegneserietegner og TV-underholder
* 19. mars – Inger Lise Belsvik, norsk grafiker og illustratør
* 30. mars – Esbjörn Jorsäter, svensk tegner og forfatter
* 5. mai – Maria Blom Cocke, svensk sanger og kunstner 
* 15. mai – Jeff Dee, amerikansk tegner og spillekonstruktør 
* 21. mai – Akin Düzakin, tyrkisknorsk illustratør 
* 26. mai – Anne-Karin Furunes, norsk billedkunstner
* 28. mai – Joakim Pirinen, svensk tegneserietegner, kunstner, forfatter og dramaturg
* 16. august – Michaëla de la Cour, svensk formgiver  
* 30. august – Jan Svenungsson, svensk kunstner og musiker, arbeider i Berlin.
* 29. september – Jan Cardell, svensk billedhugger
* 26. november- – Wes Archer, amerikansk regissør av animere TV-serier. 
* 28. november – Alvar Gullichsen, finsk popkunstner
* 6. desember – Anne G. Holt, norsk illustratør
* Peter Nilsson, svensk kunstner
* Susanne Nygårds, svensk kunstner
* Ulf Rollof, svensk kunstner
* Katinka Husberg, svensk kunstner.
* Clay Ketter, amerikansk, som arbeider i Sverige, billedhugger og maler
* Fateme Gosheh, svensk kunstner
* Marie Almqvist, svensk kunstner
* Carolina Thorell, svensk kunstner og forfatter
* Joel Toft, svensk kunstner (maler).
* Tony Warren, svenskamerikansk kunstner
* Ann Carlsson Korneev, svensk billedhugger
* Lena Hopsch, svensk billedhugger
* Øssur Mohr, færøysk kunstner
* Dan Perjovschi, rumensk kunstner
* Carsten Höller, tysk kunstner og doktor i biologi
* Seen, amerikansk graffitikunstner.
* Rirkrit Tiravanija, argentinsk kunstner som arbeider i New York, Berlin og Bangkok.
* Stefan Nagy, svensk tegneserietegner og illustratør (død 2008)
* Torbjörn Lagerwall, svensk illustratør og grafisk formgiver
* Olav Ringdal, norsk kunstner
* Even Richardson, norsk maler, tegner og grafiker

## Dødsfall

* 20. november – Reinhold von Rosen, svensk grafiker, tegner og maler (født 1894)
* Anna Casparsson, svensk pianist og tekstilkunstner (født 1861)

## Referanser


## Eksterne lenker
*
Mohammad Akhtar Raja

**Mohammad Akhtar Raja** (født 21. september 1959) er leder av den kriminelle gjengen Young Guns. 

I 2000 ble han mishandlet av Arshad Mahmood, et annet gjengmedlem, som senere ble dømt for dette. I 2003 ble en av Rajas sønner dømt til 5 års fengsel for drapsforsøk på Mahmood.

## Referanser
Trussel

En **trussel** er en verbal, strategisk eller positurisk (kroppsspråk) aggressiv ytring eller handling som søker å tvinge ett eller flere andre individer til enten å utføre eller ikke å utføre bestemte handlinger, under lovnad om at noe alvorlig eller verre kan eller vil skje (som oftest en voldelig handling som vil gå ut over den som mottar trusselen). Trusler brukes ofte under krig, ran, voldtekter og andre forbrytelser. 

En trussel kan også beskrive en fare for et eller flere individer. Også adferd hos dyr kan oppfattes som trusler, for eksempel en hund som knurrer, en katt som hveser eller en klapperslange som rasler. I truslene ligger det at hunden vil bite, katten vil klore og slangen vil hogge, om mennesket ikke avslutter eller reverserer sin handling.

## Norge
### Etymologi
Ordet «trussel» er avledet av verbet true, som stammer fra norrønt *þrúga*. Det norrøne verbet er igjen avledet av germansk **þrūqōn-*, som også opphav til det norske ordet «trykke». Indoeuropeisk rot er muligens **treu-*, som er en variant av **terǝ-* – det siste betyr «dreie, bore».

### Trusler i arbeidslivet
Arbeidstilsynet definerer trusler som verbale angrep eller handlinger som tar sikte på å skade eller skremme en annen person.

### Straffbare trusler
For at en trussel skal være straffbar, må en true med å gjøre en straffbar handling som er egnet til å fremkalle alvorlig frykt. Dette ser en i straffeloven av 2005 § 263, som definerer hva som skal til for at en trussel skal være straffbar. Det skilles mellom «trusler» og «grove trusler». Dessuten har enkelte yrkesgrupper særskilt vern mot trusler. Trusler eller andre ulovlige midler søker å påvirke hvordan personer stemmer i valg er også straffbart.
 

### Bagatellmessige trusler
Bagatellmessighetet er knyttet opp mot et abstrakt begrep kalt risiko. Ved sikkerhetsvurderinger, med tanke på risiko, brukes formelen:

Risiko = skadepotensial x sannsynlighet for handling.

Dette betyr at at:

* Hvis en person sier ting i form av en spøk, så er risikoen for handling lav - trusselen er bagatellmessig.
* Hvis personen er i en tilstand hvor det er åpenbart at personen ikke vil klare å gjennomføre trusselen; så vil selv en drapstrussel være bagatellmessig - sannsynligheten for gjennomføring er lav.

Skade betyr nødvendigvis ikke bare økonomisk skade, det kan også bety tap av omdømme, personskade, tap av stilling, og tap av inntekt.

## Se også
* Aggresjon

## Referanser
Dengang jeg var pike

«***Dengang jeg var pike***» er et skillingstrykk skrevet av Erik Bøgh til syngespillet «Et enfoldig pikebarn» i 1853. Alf Prøysen presenterte det i sin visespalte i «Magasinet for alle» i 1957.

## Teksten

**1.**Ja nu tør man jo sige og gjøre nesten hva man vil,
men den gang jeg var pike gikk det ikke sådan til.
Da var man streng og ærbar, å så ærbar,
og pikene i sær bar seg ikke ad som nu.

**2.**Så snart de skulle svare en herre slo de øyet ned,
og rødmet dypt når bare man nevnte kjærlighet.
Og bryllup og dess like, og dess like
var ting som ingen pike på tyve år forsto.

**3.**Den gang var aldri talen om eget valg, thi mor og far
bestemte herr Gemalen og så var den sak klar.
Så snart de foreslo ham, foreslo ham
så neide man og tok ham og takket attpå til.

**4.**Men nu er barn rebelske besatte av den onde ånd,
de våger at forelske seg rent på egen hånd.
Ny fy da må jeg sige, rent ut sige
at den gang jeg var pike da var det piker til.


## Kilder
*De gamle visene 4 med Alf Prøysen, Forlaget For Alle, Oslo 1975
*Sangene i våre hjerter av Elin Prøysen, Damm 2007
Wang Ying (softballspiller)

**Wang Ying** (født 31. desember 1968), kinesisk softballspiller som deltok i de olympiske leker 1996 i Atlanta og 2000 i Sydney.

Wang vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. USA vant finalen mot Kina med 3 – 1. Wang spilte alle ti kampene i turneringen.

Fire år senere, under sommer-OL 2000 i Sydney, spilte Wang alle åtte kampene for Kina i softballturneringen, de kom på fjerdeplass.

## OL-medaljer
*  1996  Atlanta -  Sølv i softball  Kina

## Eksterne lenker
*
Karl III av Lothringen

**Karl III** (født 18. februar 1543, død 14. mai 1608), også kjent som den store og Karl II, var hertug av Lothringen fra 1545 til sin død.

## Historie
Han var den eldste overlevende sønn av Franz I av Lothringen og Christian IIs datter Christine av Danmark. Faren døde etter kun et år med hertugtittelen, og moren regjerte derfor mens sønnen var umyndig. I 1547 arvet han etter sin farfars mor Philippa av Gelderland en større arv. Som 11-årig ble han sendt til det franske hoffet i Paris. 

Hans dynasti gjorde krav på kongetittelen til Kongeriket Jerusalem og brukte også tittelen hertug av Kalabria som et symbol for kravet på Kongeriket Napoli. Dynastiet gjorde også krav på hertugdømmet Gelderland. 

## Familie og barn
22. januar 1559 giftet han seg med prinsesse Claude av Valois, datter av Henrik II og Katharina de' Medici. De fikk sammen følgende barn: 

*Henrik II av Lothringen (1563–1624)
*Christina av Lothringen (1565–1637), gift med Ferdinando I de Medici, storhertug av Toscana
*Karl (1567–1607), kardinal av Lothringen og biskop av Metz (1578–1607), biskop av Strasbourg (1604–1607)
*Antoinette (1568–1610), gift med Johan Wilhelm av Jülich-Kleve-Berg
*Anne (1569–1676)
*Franz II av Lothringen (1572–1632)
*Catherine (?-1618),  gift med Karl I, hertug av Nevers
*Elisabet av Lothringen (1574–1635), gift med Maximilian I, kurfyrste av Bayern
*Claude, 1575-1576

## Regjering
Først i oktober 1559 vendte han tilbake til Nancy for å styre hertugdømmet. I Lothringens historie er han kjent for å ha vært fremgangsrik. Han underla seg nye territorier som Bitche, Phalsbourg og Marsal, reformerte justis- og finansvesenet  og understøttet vitenskapene og kunsten, blant annet ved å grunnlegge et universitet i Pont-à-Mousson. Han videreførte dermed morens innenrikspolitikk.

## Referanser
Abyei

**Abyei** er en by og et distrikt i Sør-Kurdufan i Sudan. Området anses å være en historisk bru mellom det nordre og søndre Sudan. Området inneholder også et av Sudans to største oljefelt og gjennom distriktet går landets viktigste oljeledninger nordover mot Sudans hovedstad Khartoum.

Begge sider i Darfur-konflikten krever området som sitt og i mai 2008 blusset stridighetene opp igjen. Mange flyktet fra området, og fra en befolkning på 130&nbsp;000 mennesker er det i dag tilbake vel 70&nbsp;000.

Partene er enige om å etablere en felles administrasjon for området og be om at Den faste voldgiftsdomstolen i Haag fastsetter områdets grenser. 13. desember 2008 brøt det ut nye strider i området.

I løpet av 2011 skal det avholdes en folkeavstemning i området der det skal avgjøres om grenseområdet skal tilhøre Nord-Sudan eller Sør-Sudan.

## Referanser
Hvordan tror du verden ser på meg

***Hvordan tror du verden ser på meg*** er det andre albumet til Håkon Banken og ble utgitt høsten 1978, som oppfølger til suksessdebuten «Takk for livet». Som den første platen, solgte også «Hvordan tror du verden ser på meg» rundt 50&nbsp;000 eksemplarer, og det lå tre uker på VG-lista, med 17.-plass som høyeste plassering. Foruten tittelsporet fra denne produksjonen, finnes også «Finnskogens dronning» som ble en stor slager for Håkon Banken. 

Per Johan Skjærstad, mannen bak plateserien Frem fra Glemselen, skriver en omtale på denne platen og avslører litt rundt Bankens vanskelige oppvekst med mye mobbing og plaging. Skjærstad forteller videre at tittelsporet på denne platen, «Hvordan tror du verden ser på meg», omhandler hvordan det er å være på institusjon for så å skulle vende tilbake til det sosiale livet igjen. Håkon Banken har skrevet fem av sporene på denne platen. Det fulgte også tekster med til denne produksjonen.

## Sporliste
#«Finnskogens dronning»  (Håkon Banken)
#«Anna og meg»  (Kris Kristoffersen-Fred Foster/Håkon Banken)
#«Bilhandler Th.Svendsen»  (Håkon Banken)
#«Stille er natten»  (Harald Pettersen/Thor G. Noraas)
#«Min dalahest»  (Gotthard Lyndgren/Per Johan Skjærstad)
#«På veien hjem»  (Harald Pettersen/Thor G. Noraas)
#«Är du min älskling än»  (Rune Wallebom)
#«Hunder, barn og hembryggt eplevin»  (Tom T.Hall/Håkon Banken)
#«Plåtslagerlärling»  (Håkon Banken)
#«I et land med bare glede»  (Ingamay Hörnberg/Per Johan Skjærstad)
#«Hvordan tror du verden ser på meg»  (Håkon Banken)

## Andre medvirkende
* Studio: Arne Bendiksen A/S
* Produsent: Jan Høyland
* Tekniker: Per Sveinsson
* Foto: Helge Jørgensen
* Design: Lasse Jacobsen
* Kor: Wenche Hallan, Ellen Nikolaysen, Fia Kvåle
* Piano, el.piano: Iver Kleive
* Gitar, el.gitar: Nipe Nyrén
* Bass: Terje Venaas
* Trommer, perkusjon: Svein Christiansen
* Melodica: Jan Thoresen
* Arrangør: Fred Nøddelund

## Utgivelser
* LP/MC 1978 Arne Bendiksen A/S TNLP 59
* mp3 2007 Arne Bendiksen

## Eksterne lenker
Vestvatn alpinanlegg

**Vestvatn alpinanlegg** ligger ca. 9 km fra Misvær i Bodø kommune. Anlegget har 2 heiser. Det ene er en gratis familiebakke med tautrekk på 120 m. Den andre, som man må kjøpe heiskort til,er 1255 m lang T-kroktrekk og frakter skiløperne opp hhv 310 høydemeter. Kapasiteten på heisene er hhv 1000 pers pr time. Hele anlegget har 6 nedfarter fra 900 til 1900 m. Skog er ryddet i 400 m bredde hvorav 300 m brukes til pudderkjøring. Det er i tillegg tilrettelagt for skogskjøring i 250 m bredde. Anlegget er pr desember 2013 under utbygging mht servicebygg/varmebu. Anlegget har også alpinkiosk og skiutleie. WEB:  www.vestvatn.no

## Eksterne lenker
* Nettsted for Vestvatn alpinanlegg
Cappelens leksikon

**Cappelens leksikon** kan være
* Caplex, et ettbindsleksikon fra 1990 med røtter i et leksikon fra 1935. Navnet *Cappelens leksikon* ble introdusert i 1939
* Media, Cappelens leksikon, et sjubindsleksikon utgitt 1977–79, gjenutgitt 1983–87 i ti bind med tittelen *Cappelens leksikon*
Danske Folke-Sange og Melodier

***Danske Folke-Sange og Melodier*** (ofte forkortet til ***Danske folkesange***) er en samling folkesanger og melodier samlet og utgitt av den danske komponisten A.P. Berggreen. Første utgave kom ut i 1859.

## Eksterne lenker
* Folkekultur.dk
* Berggreens forord 
* Dafos.dk
Elvis Aron Presley (album)

***Elvis Aron Presley*** er en samleboks med Elvis Presley, utgitt i 1980. Albumet lå 2 uker på VG-lista og endte med 32.-plass som beste plassering.

## Sporliste
### LP 1: Side 1
# «Heartbreak Hotel»
# «Long Tall Sally»
# «Blue Suede Shoes»
# «Money Honey»
### LP 1: Side 2
# «An Elvis Monolog»
### LP 2: Side 1
# «Heartbreak Hotel»
# «All Shook Up»
# «(Now and Then There's) a Fool Such As I»
# «I Got a Woman»
# «Love Me»
# «Introductions»
# «Such a Night»
# «Reconsider Baby»
### LP 2: Side 2
# «I Need You Love Tonight»
# «That's All Right»
# «Don't Be Cruel»
# «One Night»
# «Are You Lonesome Tonight?»
# «It's Now or Never»
# «Swing Down Sweet Chariot»
# «Hound Dog»
### LP 3: Side 1
# «They Remind Me Too Much of You»
# «Tonight Is So Right For Love»
# «Follow That Dream»
# «Wild In the Country»
# «Datin'»
### LP 3: Side 2
# «Shoppin' Around»
# «Can't Help Falling In Love»
# «A Dog's Life»
# «I'm Falling In Love Tonight»
# «Thanks to the Rolling Sea»
### LP 4: Side 1
# «Jailhouse Rock»
# «Suspicious Minds»
# «Medley»
## «Lawdy Miss Clawdy»
## «Baby What You Want Me to Do»
# «Blue Christmas»
### LP 4: Side 2
# «You Gave Me a Mountain»
# «Welcome to My World»
# «Trying to Get to You»
# «I'll Remember You»
# «My Way»
### LP 5: Side 1
# «Polk Salad Annie»
# «You've Lost That Lovin' Feelin'»
# «Sweet Caroline»
# «Kentucky Rain»
# «Are You Lonesome Tonight?»
### LP 5: Side 2
# «My Babe»
# «In the Ghetto»
# «An American Trilogy»
# «Medley»
## «Little Sister»
## «Get Back»
# «Yesterday»
### LP 6: Side 1
# «I'm Leavin'»
# «The First Time Ever I Saw Your Face»
# «Hi-Heel Sneakers»
# «Softly, As I Leave You»
### LP 6: Side 2
# «Unchained Melody»
# «Fool»
# «Rags to Riches»
# «It's Only Love»
# «America the Beautiful»
### LP 7: Side 1
# «It's Still Here»
# «I'll Take You Home Again Kathleen»
# «Beyond the Reef»
# «I Will Be True»
### LP 7: Side 2: Konsertår
# «Also Sprach Zarathustra» 
# «See See Rider»
# «Medley»
## «I Got a Woman»
## «Amen»
## «I Got a Woman»
# «Love Me»
# «If You Love Me (Let Me Know)»
# «Love Me Tender»
# «All Shook Up»
# «Medley»
## «(Let Me Be Your) Teddy Bear»
## «Don't Be Cruel»
### LP 8: Side 1
# «Hound Dog»
# «The Wonder of You»
# «Burning Love»
# «Dialog/Introductions/Johnny B. Goode»
# «Introductions/Long Live Rock and Roll»
# «T-R-O-U-B-L-E»
# «Why Me Lord»
### LP 8: Side 2
# «How Great Thou Art»
# «Let Me Be There»
# «An American Trilogy»
# «Funny How Time Slips Away»
# «Little Darlin'»
# «Medley»
## «Mystery Train»
## «Tiger Man»
# «Can't Help Falling In Love»

## Eksterne lenker
*
Hans Kirk

**Hans Kirk** (født 11. januar 1898 i Hadsund, død 16. juni 1962 i København) var en dansk forfatter og jurist. Han debuterte med romanen *Fiskerne* i 1928. Kirk var også aktiv i Det danske kommunistparti, helt til sin død.

Romanen *Fiskerne* forteller den kollektive historien om en fiskerlandsby i Nordjylland i 1920. Kirks far var lege, men stammet fra fiskere og «havbønder» i Harboøre, mens hans mors familie var storbønder i området rundt Limfjorden.

Der Martin Andersen Nexø skriver med tydelige hovedpersoner (*Ditte Menneskebarn, Pelle Erobreren*), avskaffer Kirk individet og innfører kollektivet og samfunnet i *Fiskerne* og *Daglejerne* (1936). Kristenfolket skildres med en innlevelse og forståelse som ellers er uvanlig i marxistisk litteratur. I *Slaven* (1948) foregår handlingen i 1600-tallets spanske kolonivelde. I *Vredens sønn* (1960) er Jesus en samfunnsopprører, mens Judas Iskariot skildres som en typisk intellektuell. Vaklingen hans gjør ham til sist til en sviker. Kirk var medarbeider ved en rekke anti-fascistiske utgivelser, deriblant Nordahl Griegs *Veien frem*.

Under den tyske okkupasjonen ble Kirk som hundretalls andre danske kommunister fengslet uten lov og dom i juni 1941. Han satt 26 måneder dels i Horserødleiren, dels i enecelle i Vestre Fængsel, men klarte å flykte derfra 29. august 1943. Resten av okkupasjonstiden lå han i dekning. Etter frigjøringen i mai 1945 gjenopptok han arbeidet sitt som journalist i kommunistavisen *Land og Folk*.

## Priser og utmerkelser (utvalg)
* 1960 &ndash; Herman Bangs Minnelegat

## Referanser


## Eksterne lenker
* 
*
An Zhongxin

**An Zhongxin** (født 29. juni 1971 i Tianjin), kinesisk softballspiller som deltok i de olympiske leker 1996 i Atlanta og 2000 i Sydney.
 
An vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. An spilte alle ti kampene i turneringen.

Fire år senere, under sommer-OL 2000 i Sydney, spilte An sju kamper for Kina i softballturneringen, de kom på fjerdeplass.

## OL-medaljer
*  1996  Atlanta -  Sølv i softball  Kina

## Eksterne lenker
*
Ammerud Håndball

**Ammerud Håndball** (stiftet 1970) er en norsk håndballklubb i Bydel Grorud i Groruddalen i Oslo. Klubben er en breddeklubb hovedsakelig for områdene Ammerud, Rødtvet og Kalbakken. Det er aktivitet på nær alle alderstrinn for jenter opp til senior, mens det er noe mindre aktivitet på guttesiden.

Hjemmebanen til Ammerud Håndball er Apalløkka idrettshall, som deles med Apalløkka skole, SF Grei og Ammerud Basket.

## Historie
Ammerud Håndball ble den 23. februar 2000 skilt ut fra klubben Ammerud Idrettsforening, og er organisert som en allianseklubb av Ammerud Idrettsforening på lik linje med Ammerud Basket.

## Eksterne lenker
* Klubbens nettsider
Juma Nature

**Juma Nature** (født **Juma Kassim Ally** i 1980, også kjent som **Sir Nature** og **Juma Kassim Mohamed Kiroboto**) er en rap-artist fra Tanzania. Juma Nature er en populær musiker av den nye generasjonen bongo flava i Tanzania.

## Diskografi
* *Nini Chanzo* (2001)
* *Ugali* (2003)
* *Ubinadamu-Kazi* (2005)
* *Zote History* (2006)
Marvels

**Marvels** er en tegneserie skrevet av Kurt Busiek og illustrert av Alex Ross. Serien, som ble utgitt av Marvel Comics, ble opprinnelig utgitt som en fire hefters miniserie i 1993/1994 og ble siden samlet i en bok. 

Marvels ble godt mottatt av kritikerne og fikk flere Eisner-priser i 1994. Serien ble også en kommersiell suksess og må regnes som både Busiek og Ross' gjennombruddsserie.
Kunståret 1970

**Kunståret 1970** er en oversikt over hendelser, fødte og avdøde kunstnerpersonligheter i 1970.

## Hendelser
* 11. desember – Peter Dahls såkalte *Sibyllamålning*, fra serien *Liberalismens genombrott i societeten*, beslaglegges av politiet fra utstilling av samlingen *Skräck* på Göteborgs konsthall. Maleriet som forestiller en mann som viser sin reisning for prinsessan Sibylla stemples som usømmelig av anklageren Erik Ekström. Maleriet ble levert tilbake til kunstneren den 24. april 1971 etter at etterforskningen ble stoppet.
* Konsthantverkskollektivet 10-gruppen dannes i Stockholm

## Verk

## Utstillinger

## Priser
* Caldecott-medaljen: William Steig for *Sylvester and the Magic Pebble*
* Eckersbergmedaljen:
**Poul Gadegaard, maler
**Erling Jørgensen, maler
**Christian Poulsen, keramiker 
* Prins Eugen-medaljen tildeles Sven Backström, arkitekt, Leif Reinius, arkitekt, Sigurd Persson, sølvsmed, og Arnold Haukeland, norsk billedhugger
* Ulrik Hendriksens minnestipend: Olav Mosebekk
* Wynneprisen: Frederick Bates for *Redfern – Southern Portal*

## Fødsler

* 18. februar – Knut A.G. Hauge, norsk tegneserieskaper
* 1. mars – Joanna Rubin Dranger, svensk illustratør og forfatter 
* 30. mars – Sara Lundén, svensk sanger, musiker ogperformancekunstner
* 10. juni – Reidar Kjelsen, norsk illustratør og forfatter
* Nathalia Edenmont, svenskukrainsk fotokunstner
* Jonas Dahlberg, svensk kunstner
* Peter Bergting, svensk tegner og illustratør
* Palle Torsson, svensk kunstner
* Jiri Geller, finsk kunstner
* Julie Mehretu, etiopisk-amerikansk billedkunstner
* Lena Sjöberg, svensk tegneserietegner og illustratør
* Jenny Holmlund, svensk tegneserietegner, illustratør og forfatter

## Dødsfall
* 8. mars &ndash; Hans Hansen, færøysk maler (født 1920)
* 17. april &ndash; Rudolf Petersson, svensk tegneserietegner (født 1896)
* 2. august &ndash; Per Schwab, svensk kunstner og teatersjef (født 1911)

## Referanser


## Eksterne lenker
*
Alexander Pointner

**Alexander Pointner** (født 1. januar 1971 i Grieskirchen) er en østerriksk tidligere skihopper og tidligere hovedtrener for det østerrikske landslaget i skihopping.

Han ble to ganger lagverdensmester for Østerrike i junior-VM, på Vang i 1989 og i Štrbské Pleso i 1990. Han debuterte i den tysk-østerrikske hoppuka med 64.-plass i Innsbruck 3. januar 1988. Sin beste plassering i verdenscupen fikk han samme sted 4. januar 1992, da han ble nummer 9. Hans beste sammenlagtplassering i verdenscupen var 29.-plass sesongen 1991/92. Samme sesong ble han nummer 4 sammenlagt i kontinentalcupen. Hans siste verdenscuprenn var i Bad Mitterndorf (Kulm) i februar 1997.

Pointner var trener i Tirols skiforbund fra 1995, og hovedtrener fra 1996. I 1999 ble han hjelpetrener på det østerrikske hopplandslaget under hovedtrener Alois Lipburger, som omkom i en bilulykke i 2001. Pointner fortsatte som hjelpetrener under den nye landslagstreneren Toni Innauer til 2002. Pointner var deretter hovedtrener for det østerrikske B-landslaget til 2004, da han ble utnevnt til hovedtrener på A-landslaget. Han gikk av som landslagstrener i 2014 etter konflikter innad i det østerrikske hopplandslaget. Under hans ledelse vant østerrikske hoppere 118 verdenscuprenn, fire sammenlagtseire, ni seire i nasjonscupen, seks sammenlagtseire i hoppuka og 32 medaljer i VM og OL.

## Referanser


## Eksterne lenker
*
Ammerud Idrettsforening

**Ammerud Idrettsforening** (stiftet 1970) er et norsk idrettslag i Bydel Grorud i Groruddalen i Oslo. Klubben ble etablert som et fleridrettslag for områdene Ammerud, Rødtvet og Kalbakken. Klubbens hjemmebane er Apalløkka idrettshall.

I år 2000 ble idrettsforeningen omorganisert for å tilpasse seg kravene til den nystartede basketball-ligaen BLNO. Det ble dermed opprettet egne allianseavdelinger. For basketball ble laget hetende Oslo Kings og senere Ammerud Basket, mens håndballavdelingen fikk navnet Ammerud Håndball.

## Eksterne lenker
* Klubbens nettsider
Großkühnau slott

**Großkühnau slott** i Dessau-Rosslau i den tyske delstaten Sachsen-Anhalt, er del av Parkanleggene i Dessau-Wörlitz og ble oppført i andre halvdel av det 18. århundret i regjeringstiden til fyrst Leopold III av Anhalt-Dessau. 

Slottet ble bygget for prins Albert Friedrich von Anhalt-Dessau (1750–1811), sønn av Leopold II. (Anhalt-Dessau) og fikk en enkel og solid form. Festsalen i andre etasje ble utstyrt med dekorasjonsmalerier.

*Kühnauparken* ble anlagt ved den sørlige bredden av *Kühnausjøen* og på kunstige øyer i sjøen. Anlegget danner den vestlige avslutningen av Dessau-Wörlitz kulturlandskap. Kirken like ved er oppført mellom 1828 og 1830 i neoromansk-bysantinsk stil, den første i sitt slag i Tyskland.

Deler av parken består av frukthage og vinberg. Fra de lille vinbergslottet i sørøstlig retning, oppført mellom 1818 og 1820 av Giacobo Pozzi, får man utsikt til landskapet langs Elben.

Großkühnau slott ble av Reichsarbeitsdienst benyttet som skole fra 1932. Fra januar 1998 er slottet administrasjonsbygning for kulturstiftelsen Dessau-Wörlitz som bestyrer kulturlandskapet. *Parkanleggene i Dessau-Wörlitz* er fra 2000 oppført på UNESCOs liste over verdens kulturarv.

## Eksterne lenker
* Hjemmeside til Kulturlandskapet (Gartenreich) Dessau-Wörlitz
* Landskapsparken Großkühnau | Virtuell rundgang | 360°-tur gjennom ''Gartenreich''
Bordtennis under Sommer-OL 2008 – Singel kvinner

**Kvinnenes singelturnering** i bordtennis under Sommer-OL 2008 i Beijing fant sted mellom 18. og 22. august 2008 på Peking University Gymnasium.

## Resultater
### Innledende runder

### Finalerunder

## Eksterne lenker
* Resultater og profilside  på sports-reference.com
Wei Qiang

**Wei Qiang** (født 29. juni 1971 i Beijing), kinesisk softballspiller som deltok i de olympiske leker 1996 i Atlanta, 2000 i Sydney og 2004 i Athen.

Wei vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Wei spilte alle ti kampene i turneringen.

Fire år senere, under sommer-OL 2000 i Sydney, spilte Wie alle åtte kampene for Kina i softballturneringen, de kom på fjerdeplass. Hun spilte også alle Kinas åtte kamper i OL 2004 i Athen, de ble nummer fire bak USA Australia og  Japan

## OL-medaljer
*  1996  Atlanta -  Sølv i softball  Kina

## Eksterne lenker
*
Lipsi (dans)

**Lipsi** var en dans som ble etablert av en politisk komité i Øst-Tyskland i et forsøk på å etablere en dans tilpasset sosialismen. Dansens beveglsesmønster og koreografi ble nøye vurdert av komiteen, og det typiske kjennetegnet var at alle erotiske bevegelser var forbudt. De to dansende hadde knapt kontakt. Dansen slo aldri igjennom.

## Litteratur
* Anna Funder: *[[Stasiland]]* (norsk oversettelse), Oslo: Cappelen 2005, ISBN 82-02-24151-0